《寄糜孝子》
元代·贝琼

幽湖老人七十馀，一身如蠹隐图书。朝廷不起常夷甫，乡党已知徐仲车。

海燕定巢来屋里，林乌得食上阶除。雨晴有兴即相过，一叶小舟通竹渠。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。